 Generate an article for the following headline: Ronke Oshodi Oke: Ronke Oshodi Oke ṣe ìdárò ọmọ rẹ tó di olóògbé : Ọmọ mi ọwọn, àkọbi mi, ọrẹ mi àti gbogbo ǹkan ti mo ni, Oluwabunmi Akinleye ọdun kẹwàá rèé tí o ti fi mi sílẹ Èyí ni ọrọ idaro ti gbajúgbajà òṣèré tiata, Ronke Ojo tí gbogbo ènìyàn mọ sí Ronke Oshodi Oke kọ nipa ọmọ rẹ tó di olóògbé. Ronke Ojo ló gbé fótò ọmọ rẹ síta pé, ó ti le ni ọdún mẹwàá tí ikú ti wọle mú àkọbí òun lọ. Láti àsìkò yìí ni ọpọ àwọn olọlùfẹ Ronke Ojo ti fọn sórí ayélujára láti ba kẹdun ikú ọmọ rẹ tó dolóògbé. Bó tilẹ jẹ pé Ronke Oshodi Oke kò sọ ǹkan tó ṣokùnfa ikú ọmọ náà, sùgbọn ìwé ìròyìn kan sọ pé àìsàn jẹjẹrẹ inu egungun ló paá. Ẹni kan tó fẹ ká forúkọ bo òun láṣírí sọ pé, ẹni ọdún mọkàdínlọgbọn ni Bunmi lásìkò tó papò dà, tó si máa n ṣe bi amúgbálẹgbẹẹ fún Ronke Ojo lásìkò náà. Ìròyìn náà fi kun pé, tí ènìyàn bá ri bi ọmọbinrin náà ṣe sún mọ òṣèré náà tó, ọpọ ni yóò rò pé, ọmọ tàbi àbúrò rẹ ni lóòtọ. Wọn ni ní ǹkan bi ọdún mọkànlá sẹyìn ni Bunmi ni ààrun jẹjẹrẹ inú egungun, èyí sì ló mú kí ọpọ àwọn òṣèré tíátà lásìkò náà bẹrẹ ìpolongo láti kówó jọ fún, kí wọn le gba ẹmí rẹ là. Àṣẹyìn wá àṣẹyìn bọ, Bunmi ko rí ìjà náà jà lájàyè, tó sì gbé ẹmí mì lọjọ kọkanlá oṣù kẹrin ọdún 2011 ni ilé ìwòsàn UCH Ibadan, níbi tó ti ń gba ìtọjú. Ọpọ àwọn olólùfẹ Ronke Ojo ló n ṣeléde lẹyìn ọmọ náà, díẹ lára ìkíni wọn rèé. 